তামিলনাড়ুতে বিদ্বেষের শিকার দলিত ছাত্র, কেটে নেওয়া হল বাঁ হাতের আঙুল

তামিলনাড়ু: আধুনিকতার মুখোশ পরা সমাজে এখনও বর্বরতার চিহ্ন স্পষ্ট। ফের হিংসার শিকার হলেন এক দলিত ছাত্র (Dalit student) । কেটে নেওয়া হল তা বাঁ হাতের আঙুল। ওই ছাত্র পরীক্ষা দিতে যাচ্ছিল। সেই সময় একদল যুবক তার উপর আক্রমণ চালায়। আঙুল কেটে নেওয়া হয় তার। তামিলনাড়ুর (Tamilnadu) তিরুনেলভেলি (Tirunelveli) জেলার ঘটনা। আহতের নাম দেবেন্দ্রন (Devendran)

জানা গিয়েছে, একাদশ শ্রেণির ছাত্র দেবেন্দ্রন সোমবার সকালে বাসে চেপে পরীক্ষা দিতে যাচ্ছিল। সেই সময় তিনজন ছেলে এসে তার পথ আটকায়। মাঝপথে তিনজন যুবক এসে একটি মোড়ে বাসটিকে আটকে দেয়।

ছাত্রটির বাঁ হাতের আঙুলতুলো কেটে নেয় তারা। ওই দলটি ছাত্রটির বাবা থাঙ্গা গণেশকেও আক্রমণ করে। তিনি আক্রান্ত হন। গুরুতর আঘাত লেগেছে দেবেন্দ্রর বাবার মাথায়।

আরও পড়ুন: গ্রেফতার অধীর চৌধুরীর প্রাক্তন ব্যক্তিগত সচিব প্রদীপ্ত রাজ পুরোহিত

স্থানীয় সূত্রে খবর, ওই ছাত্রটির বাবা দক্ষিণাঞ্চলের আরিয়ানয়াগপুরম গ্রামে একটি ইঁটভাটার শ্রমিক। বাসের অন্যান্য যাত্রীরা চিৎকার চেঁচামেঁচি শুরু করলেই, ওই দলটি চম্পট দেয়। আহত দেবেন্দ্রনকে প্রথমে শ্রীবৈকুণ্ডম সরকারি হাসপাতালে নিয়ে যাওয়া হয়। এরপরে তিরুনেলভেলি সরকারি হাসপাতালে স্থানান্তরিত করা হয়। আঙুল জোড়া লাগানোর চেষ্টা করছেন চিকিৎসকেরা।

দেবেন্দ্রনের পরিবারের দাবি, কয়েকদিন আগেই এলাকায় একটি কাবাডি ম্যাচ হয়েছিল। সেখানে উচ্চবর্ণের প্রতিপক্ষ দলকে পরাজিত করার ক্ষেত্রে গুরুত্বপূর্ণ ভূমিকা করেছিল দেবেন্দ্রন। একজন দুর্দান্ত কাবাডি খেলোয়াড় বলেই এলাকায় পরিচিত সে।

নীচু জাত হয়ে খেলায় জিতবে এটি উচ্চবর্ণের লোকেরা সহ্য করতে পারেনি। সেই রাগের বসেই এই হামলা। ছাত্রের কাকা সুরেশ অভিযুক্তদের গ্রেফতারের দাবি জানিয়েছেন। আক্রমণকারীর একাদশ শ্রেণির ছাত্র বলেই এখনও পর্যন্ত পুলিশের কাছে খবর আছে।

দেখুন অন্য খবর: